# data[].attributes.location_name
วัดตาล ตำบล หล่มเก่า อำเภอ หล่มเก่า เพชรบูรณ์

# data[].attributes.headline
วัดตาล ตำบล หล่มเก่า อำเภอ หล่มเก่า เพชรบูรณ์

# data[].attributes.subject
วัดตาล ตำบล หล่มเก่า อำเภอ หล่มเก่า เพชรบูรณ์

# data[].attributes.body
วัดตาล มีชื่อเดิมว่า วัดตาลสราญรมณ์ มีการสร้างพระพุทธรูป “องค์ใหญ่” ปางมารวิชัย สร้างด้วยปูนปั้น เป็นศิลปะร่วมสมัยสุโขทัยกับอยุธยา รูปแบบ เป็นศิลปกรรมลาวหลวงพระบาง ขนาดหน้าตักกว้าง 2.95 เมตร สูง 4.019 เมตร ที่มีความศักดิ์สิทธิ์ในเรื่องมุสาวาจา กล่าวกันว่า หากต้องการจับคนพูดเท็จ ให้คู่กรณีมานั่งต่อหน้าหลวงพ่อใหญ่ แล้วให้กลืน “ข้าวสารทิพย์” ใครทำผิด พูดไม่ตรงตามความจริงจะให้ความรู้สึกเหมือนกับกินกรวด กินทราย กินไม่เข้าคายไม่ออก ส่วนฝ่ายคนพูดความจริงจะให้รู้สึกกลืนสบายโล่งคอ รสชาติประดุจดั่งข้าวทิพย์

# data[].attributes.location_name
ถนนที่ไม่มีชื่อ ตำบล หล่มเก่า อำเภอ หล่มเก่า เพชรบูรณ์ 67120 ประเทศไทย

# data[].attributes.headline
บ้าน นางละม่อม แก้วเหลี่ยม บ้านเสายองหิน

# data[].attributes.subject
บ้าน นางละม่อม แก้วเหลี่ยม บ้านเสายองหิน

# data[].attributes.body
ชาวไทหล่มให้ความสำคัญกับลำดับศักดิ์ของพื้นที่ที่สัมพันธ์กับการใช้สอยเช่นเดียวกับกลุ่มชนชาติพันธุ์ผู้พูดภาษาไทและนับถือพุทธศาสนากลุ่มอื่นๆ ซึ่งแสดงให้เห็นผ่านระดับ และการจัดวางลำดับของพื้นที่ การวางเรือนให้ความสำคัญกับแกนตะวันออก-ตะวันตกตามการโคจรของดวงอาทิตย์ ซึ่งจุดนี้แตกต่างไปจากคติความเชื่อในการวางเรือนของไทลาวหลวงพระบาง ที่ให้ความสำคัญกับทิศต้นนํ้าและท้ายนํ้า จึงทำให้การวางเรือนจะขนานกับแม่นํ้า ทั้งนี้การจัดวางพื้นที่ใช้สอยภายในเรือนไทหล่มจึงเรียงลำดับโดยถือเอาทิศตะวันออกเป็นหมุดหมายสำคัญ

# data[].attributes.location_name
น้ำตกวังหินลาด (กลุ่มวิสาหกิจชุมชนท่องเที่ยวเชิงเกษตร) ตำบล น้ำก้อ อำเภอหล่มสัก เพชรบูรณ์

# data[].attributes.headline
น้ำตกวังหินลาด (กลุ่มวิสาหกิจชุมชนท่องเที่ยวเชิงเกษตร) ตำบล น้ำก้อ อำเภอหล่มสัก เพชรบูรณ์

# data[].attributes.subject
น้ำตกวังหินลาด (กลุ่มวิสาหกิจชุมชนท่องเที่ยวเชิงเกษตร) ตำบล น้ำก้อ อำเภอหล่มสัก เพชรบูรณ์

# data[].attributes.body
หมู่ 2 บ้านน้ำก้อ ต.น้ำก้อ อ.หล่มสัก จ.เพชรบูรณ์

อยู่ห่างจากอ่างเก็บน้ำห้วยน้ำก้อ เพียง 200 เมตร โดยรับน้ำที่ปล่อยหล่อเลี้ยงระบบนิเวศน์ ผ่านมาตามลำคลอง จึงทำให้มีน้ำไหลผ่านตลอดทั้งปี ประกอบกับมีสภาพแวดล้อมที่เหมาะสม ทัศนียภาพที่สวยงาม ชาวบ้านจึงได้ร่วมกันจัดตั้งเป็นกลุ่มวิสาหกิจชุมชนน้ำก้อท่องเที่ยวเชิงเกษตร

# data[].attributes.attachment_link.readable_text
วิสาหกิจชุมชนบ้านน้ำก้อโชว์ฟิน! เย้ยอุณหภูมิทะลุ 40 องศา ชวนนักท่องเที่ยวคลายร้อน นั่ง "วังหินลาด" รับประทานอาหารในลำธาร เล่นน้ำตกที่ใสสะอาดและเย็นชุ่มฉ่ำ สัมผัสธรรมชาติหน้าอ่างเก็บน้ำน้ำก้อ ห่างจากตัวอำเภอหล่มสักไม่ถึง 20 กม. ด้าน นายก อบต. เตรียมขอใช้พื้นที่จากชลประทานและป่าไม้ให้ถูกต้องเพื่อจะได้สนับสนุนงบประมาณในการบริหารจัดการพื้นที่ได้อย่างเต็มที่

จากสภาพอากาศที่ร้อนระอุ อุณหภูมิทะลุ 40 องศา ชาวเพชรบูรณ์ชวนเที่ยวพักผ่อนแหล่งท่องเที่ยวแห่งใหม่ ชื่อว่า "น้ำตกวังหินลาด" ตั้งอยู่หมู่ 2 บ้านน้ำก้อ ต.น้ำก้อ อ.หล่มสัก จ.เพชรบูรณ์ มีนักท่องเที่ยวทั้งในและนอกพื้นที่ ตลอดจนประชาชนทั่วไปจำนวนมาก ต่างพากันหาวิธีคลายร้อน ด้วยการเดินทางไปเล่นน้ำ และนั่งแช่เท้าคลายร้อน นั่งรับประทานอาหาร และลงเล่นน้ำในลำคลอง ที่ใสสะอาด ไหลผ่านโขดหินน้อยใหญ่ ท่ามกลางความอุดมสมบูรณ์ของธรรมชาติ โดยมีแนวเขาสร้างร่มเงา ทอดยาวตลอดแนวลำคลอง สร้างความร่มรื่น เย็นสบาย และคลายร้อนในช่วงฤดูแล้งได้เป็นอย่างดี

น้ำตกวังหินลาด อยู่ห่างจากอ่างเก็บน้ำห้วยน้ำก้อ เพียง 200 เมตร โดยรับน้ำที่ปล่อยหล่อเลี้ยงระบบนิเวศน์ ผ่านมาตามลำคลอง จึงทำให้มีน้ำไหลผ่านตลอดทั้งปี ประกอบกับมีสภาพแวดล้อมที่เหมาะสม ทัศนียภาพที่สวยงาม ชาวบ้านจึงได้ร่วมกันจัดตั้งเป็นกลุ่มวิสาหกิจชุมชนน้ำก้อท่องเที่ยวเชิงเกษตร ผลักดันให้เป็นแหล่งท่องเที่ยวแห่งใหม่ในช่วงฤดูแล้ง ซึ่งหลังจากเปิดตัวไปเมื่อช่วงสงกรานต์ที่ผ่านมา ปรากฎว่าได้รับความสนใจจากคนในพื้นที่ ข้างเคียง ตลอดจนนักท่องเที่ยวที่ทราบข่าว หลั่งไหลมาเล่นน้ำวันละกว่า 500 คน โดยเฉพาะช่วงวันหยุดเสาร์ อาทิตย์ จะมีคนมาเที่ยวมากกว่า 1,000 คน

นายเทียนชัย แสงหาญ ประธานกลุ่มวิสาหกิจชุมชนน้ำก้อท่องเที่ยวเชิงเกษตร กล่าวว่า เพื่อรองรับการท่องเที่ยวให้มีประสิทธิภาพมากยิ่งขึ้น จึงได้เปิดให้สมาชิกกลุ่มวิสาหกิจชุมชนฯ จัดตั้งร้านค้าไว้ให้บริการ อาหาร น้ำดื่ม อย่างครบครัน และที่สำคัญยิ่ง คือ เรื่องขยะ ซึ่งกลุ่มวิสาหกิจชุมชนฯ ได้ให้ความสำคัญเป็นอันดันต้น โดยจัดให้มีเจ้าหน้าที่คอยประชาสัมพันธ์แก่นักท่องเที่ยว พร้อมให้บริการจัดเก็บสิ่งของ ขวดน้ำ ก่อนนำไปคัดแยกตามขั้นตอนต่อไป

สำหรับแหล่งท่องเที่ยวแห่งใหม่ วังหินลาด จะเปิดให้บริการทุกวัน ตั้งแต่เวลา 08.00 - 17.00 น. ซึ่งมีจุดเล่นน้ำอยู่ด้วยกัน 2 จุด ตลอดแนวลำน้ำ ระยะทางประมาณ 300 เมตร คือ จุดแรก เหมาะสำหรับลงเล่นน้ำคลายร้อน ส่วนจุดที่สอง เหมาะสำหรับนั่งพักผ่อน รับประทานอาหาร และแช่น้ำคลายร้อน

# data[].attributes.attachment_link.keywords[]
แหล่งท่องเที่ยว

# data[].attributes.attachment_link.keywords[]
น้ำตกวังหินลาด

# data[].attributes.attachment_link.title
คลายร้อนท่องน้ำตก "วังหินลาด" แหล่งท่องเที่ยวใหม่เพชรบูรณ์

# data[].attributes.attachment_link.description
วิสาหกิจชุมชนบ้านน้ำก้อโชว์ฟิน! เย้ยอุณหภูมิทะลุ 40 องศา ชวนนักท่องเที่ยวคลายร้อน นั่ง "วังหินลาด" รับประทานอาหารในลำธาร เล่นน้ำตกที่ใสสะอาดและเย็นชุ่มฉ่ำ สัมผัสธรรมชาติหน้าอ่างเก็บน้ำน้ำก้อ ห่างจากตัวอำเภอหล่มสักไม่ถึง 20 กม. ด้าน นายก อบต.

# data[].attributes.location_name
วัดทุ่งธงไชย ตำบล หล่มเก่า อำเภอ หล่มเก่า เพชรบูรณ์

# data[].attributes.headline
วัดทุ่งธงไชย ตำบล หล่มเก่า อำเภอ หล่มเก่า เพชรบูรณ์

# data[].attributes.subject
วัดทุ่งธงไชย ตำบล หล่มเก่า อำเภอ หล่มเก่า เพชรบูรณ์

# data[].attributes.body
ประเพณีแข่งเรือยาวอำเภอหล่มเก่า จะเป็นประเพณีที่คาบเกี่ยวระหว่างข้างขึ้นเดือนสิบเอ็ดและแรมเดือนสิบเอ็ด ส่วนมากจะเป็นวันขึ้น ๑๕ ค่ำ หรือวันแรม ๑ ค่ำ เดือนสิบเอ็ด พอถึงวันงานชาวบ้าน พระภิกษุสงฆ์ และสามเณรจะช่วยกันทำเรือไฟปล่อยที่แม่น้ำ และ เป็นโอกาสที่ชาวบ้าน ได้มีโอกาสรวมญาติกัน ในช่วงเช้าจะมีการประกอบการกุศลโดยการไปทำบุญตักบาตร ถวายภัตตาหาร แล้วมีการเลี้ยงญาติโยมที่มาทำบุญ พอสายประมาณ ๐๙๐๐ น. ชาวบ้านจะได้สนุกสนานร่วมกันในขบวนการละเล่นพื้นบ้านต่าง ๆ ในขบวนแห่ถ้วยพระราชทานของสมเด็จพระเทพรัตนราชสุดาสยามบรมราชกุมารี และมีโอกาสทำบุญใกล้ชิดกับพระพุทธศาสนา โดยมีพิธีกรรมทางสงฆ์ นิมนต์พระ ๙ รูปมาเจริญพระพุทธมนต์ จากนั้นก็เป็นพิธีเปิดงานของทางราชการ จะเห็นได้ว่าประเพณีแข่งเรือยาวอำเภอหล่มเก่าได้สืบสร้างมรดกความเชื่อจากการปฏิบัติและจากอุบายที่มีอยู่ในประเพณี ความรัก ความสามัคคีในหมู่คณะทำให้เกิดพลังในการแข่งขันและได้รับชัยชนะ จากทีมที่เข้าร่วมแข่งขัน เพราะการแข่งเรือเป็นกิจกรรมกลุ่มที่ต้องอาศัยความร่วมมือจากหลาย ๆ ฝ่าย จึงเป็นผลงานที่สะท้อนให้เห็นถึง ความสามัคคี ความเอื้ออาทร ความเอื้อเฟื้อเผื่อแผ่ ของคนในสังคมชุมชนนั้น ๆ

https://culturalenvi.onep.go.th/site/detail/6301